Oʻzbekiston Respublikasi Prezidenti huzurida Xorijiy investorlar kengashini tuzish va uning faoliyatini tashkil etish chora-tadbirlari toʻgʻrisida
(resolution, 2025-07-21)

Mamlakatimizdagi investitsiya muhitini yanada yaxshilash, iqtisodiyotning ustuvor tarmoqlariga va boshqa muhim sohalarga toʻgʻridan-toʻgʻri xorijiy investitsiyalarni jalb qilishni kengaytirish, ilgʻor xalqaro tajribalarni hisobga olgan holda sifatli investitsiya jarayonlarini tashkil etish maqsadida, shuningdek, Oʻzbekiston Respublikasi Prezidentining 2018-yil 6-avgustdagi “Yevropa tiklanish va taraqqiyot banki bilan sheriklikni yanada kengaytirish va chuqurlashtirish chora-tadbirlari toʻgʻrisida”gi PQ-3900-son qaroriga muvofiq: 1. Oʻzbekiston Respublikasi Prezidenti huzuridagi Xorijiy investorlar kengashi (keyingi oʻrinlarda — Kengash) tuzilsin. 2. Quyidagilar Kengashning asosiy vazifalari etib belgilansin: ilgʻor jahon tajribasi va amaliyotlariga tayangan holda Oʻzbekiston Respublikasi Hukumatiga mamlakatni investitsiyaviy, sanoat-texnologik va innovatsion rivojlantirishning eng muhim yoʻnalishlari boʻyicha maslahatlar berish; qulay investitsiya muhitini shakllantirishda, mahalliy hamda xorijiy tadbirkorlarni iqtisodiyotning ustuvor tarmoqlari va hududlarga raqobatbardosh eksportbop mahsulotlarni ishlab chiqaruvchi zamonaviy korxonalarni tashkil etish maqsadida sarmoya kiritishlarini ragʻbatlantirishning samarali mexanizmlarini shakllantirishda bevosita ishtirok etish, shuningdek, investitsiyalarni, eng avvalo toʻgʻridan-toʻgʻri xorijiy investitsiyalarni faol jalb qilishga va oʻzaro manfaatli savdoni rivojlantirishga koʻmaklashish; davlat organlari va xoʻjalik yurituvchi subyektlarning xorijiy kompaniyalar, banklar, investitsiya va boshqa tuzilmalar, xalqaro moliya institutlari va xorijiy hukumat moliya tashkilotlari bilan oʻzaro manfaatli hamkorligini taʼminlash; investitsiyalarni jalb qilish va investorlarning, shu jumladan xorijiy investorlarning faolligiga toʻsqinlik qiluvchi asosiy omillarni aniqlash va tahlil qilish, respublikada qulay ishbilarmonlik va investitsiya muhitini saqlab turishni taʼminlanish; davlat organlari, Oʻzbekiston Respublikasida faoliyat yurituvchi xalqaro moliya institutlari va xorijiy hukumat moliya tashkilotlari, xorijiy kompaniyalar, banklar, investitsiyaviy va boshqa tuzilmalarning hamkorlikdagi saʼy-harakatlari bilan investitsiya jarayonlariga toʻsqinlik qiluvchi omillarni bartaraf etishga qaratilgan samarali takliflarni ishlab chiqish; eksportni qoʻllab-quvvatlash mexanizmlarini takomillashtirishga, savdo infratuzilmasini, elektron tijorat tizimini izchil rivojlantirishga, mahalliy tovarlar va xizmatlarni tashqi bozorlarga olib chiqish uchun qulay sharoitlar yaratishga, samarali transport yoʻlaklari, zamonaviy logistika zanjirini shakllantirishga koʻmaklashish; mahsulot sifatini boshqarishning zamonaviy tizimlarini shakllantirish va ulardan foydalanish, mahalliy mahsulotlarning xalqaro standartlar va texnik reglamentlarga muvofiqligini taʼminlashning bosqichma-bosqich choralarini koʻrish, ularning raqobatbardoshligini oshirish, ilgʻor axborot-kommunikatsiya texnologiyalaridan foydalanishni qoʻllab-quvvatlash choralarini amalga oshirish jarayonlariga ijobiy xorijiy tajribani joriy etish; Oʻzbekiston Respublikasida investitsiyaviy faoliyatni tartibga solish sohasidagi huquqiy bazani yanada takomillashtirish boʻyicha takliflar va tavsiyalar tayyorlash; Oʻzbekiston Respublikasining xalqaro imijini, xalqaro reyting va indekslardagi oʻrnini yaxshilash boʻyicha ustuvor yoʻnalishlarni aniqlash va samarali chora-tadbirlarni ishlab chiqish. 3. Belgilab qoʻyilsinki: Kengash Oʻzbekiston Respublikasi Prezidenti huzuridagi maslahat organi hisoblanadi; Kengash tarkibi Oʻzbekiston Respublikasida investitsiya va tadbirkorlik faoliyatini amalga oshiradigan xorijiy kompaniyalar, banklar, investitsiyaviy va boshqa tuzilmalar, xalqaro moliya institutlari hamda xorijiy hukumat moliya tashkilotlari, shu jumladan Yevropa tiklanish va taraqqiyot bankining rahbarlari va vakillari, shuningdek, boshqa ishtirokchilar orasidan belgilangan tartibda shakllantiriladi; Kengash oʻz faoliyatini oraliq va yalpi majlislar shaklida yuritadi. Kengash yalpi majlislari yilda bir marta, oraliq majlislari — yilida kamida ikki marta oʻtkaziladi; Kengashning yalpi majlislarini oʻtkazish bilan bogʻliq masalalar Oʻzbekiston Respublikasi Prezidenti Administratsiyasi tomonidan, oraliq majlislarni oʻtkazish bilan bogʻliq masalalar esa Oʻzbekiston Respublikasi Investitsiyalar, sanoat va savdo vazirligi tomonidan muvofiqlashtiriladi; Kengash aʼzolarining majlislarga kelish va ularda ishtirok etish bilan bogʻliq xarajatlari Kengash aʼzolarining oʻz mablagʻlari hisobidan, jismoniy va yuridik shaxslarining homiylik xayriyalari, xalqaro moliya institutlari va tashkilotlarining grantlari, shuningdek, qonun hujjatlari bilan taqiqlanmagan boshqa manbalar hisobidan qoplanadi. 4. Quyidagilar: Oʻzbekiston Respublikasi Prezidenti huzuridagi Xorijiy investorlar kengashi toʻgʻrisidagi nizom 1-ilovaga muvofiq. 5. Oʻzbekiston Respublikasi Tashqi ishlar vazirligi Investitsiyalar, sanoat va savdo vazirligining buyurtmanomalariga binoan mazkur qarorni amalga oshirish doirasida jalb etiladigan Kengash aʼzolari, shuningdek, ularning oila aʼzolari uchun kirish vizalari konsullik va boshqa yigʻimlar undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Investitsiyalar va tashqi savdo vazirligi manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 7. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. 1. Ushbu Nizom Oʻzbekiston Respublikasi Prezidenti huzuridagi Xorijiy investorlar kengashining (keyingi oʻrinlarda — Kengash) faoliyatini tashkil etish, uning maqsadlari, vazifalari, funksiyalari va huquqlarini belgilaydi. 2. Kengash yuridik shaxs maqomiga ega boʻlmagan maslahat organi hisoblanadi va unga Rais — Oʻzbekiston Respublikasi Prezidenti raislik qiladi. 3. Kengash oʻz faoliyatini Oʻzbekiston Respublikasining Konstitutsiyasiga, Oʻzbekiston Respublikasining qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari, va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Nizomga va boshqa qonun hujjatlariga muvofiq amalga oshiradi. 4. Kengash davlat organlari va tashkilotlari, mahalliy ijro etuvchi hokimiyat organlari va Oʻzbekiston Respublikasida investitsiya va tadbirkorlik faoliyatini yurituvchi investorlarning, shu jumladan xorijiy kompaniyalar, banklar, investitsiyaviy va boshqa tuzilmalar, xalqaro moliya institutlari va xorijiy hukumat moliya tashkilotlari (keyingi oʻrinlarda — XMI/XHMT) oʻrtasidagi toʻgʻridan-toʻgʻri muloqotni shakllantiradigan, xalqaro moliya institutlari hamkorligida Investitsiyalar, sanoat va savdo vazirligi tomonidan muvofiqlashtiriladigan institutsional platforma hisoblanadi. 5. Kengash oʻziga yuklatilgan vazifalar va funksiyalarni amalga oshirishda Oʻzbekiston Respublikasidagi davlat organlari va tashkilotlari, mahalliy ijro etuvchi hokimiyat organlari, nodavlat notijorat tashkilotlari, ekspertlar hamjamiyatlari va boshqa tuzilmalar bilan oʻzaro hamkorlik qiladi. 6. Kengash tarkibi ushbu Nizomning 4-bandida koʻrsatilgan organlar, tashkilotlar va boshqa tuzilmalar vakillari orasidan tasdiqlanadi. Shu bilan birga, Kengashning tarkibiga Oʻzbekiston Respublikasi Prezidenti Administratsiyasi, Oʻzbekiston Respublikasi Vazirlar Mahkamasi, Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil, Markaziy bank, Savdo-sanoat palatasi, vazirlik va idoralari rahbarlari kiradi. 7. Quyidagilar Kengashning asosiy vazifalari hisoblanadi: ilgʻor jahon tajribasi va amaliyotlariga tayangan holda Oʻzbekiston Respublikasi Hukumatiga mamlakatni investitsiyaviy, sanoat-texnologik va innovatsion rivojlantirishning eng muhim yoʻnalishlari boʻyicha maslahatlar berish; qulay investitsiya muhitini shakllantirishda, mahalliy hamda xorijiy tadbirkorlarni iqtisodiyotning ustuvor tarmoqlari va hududlarga raqobatbardosh eksportbop mahsulotlarni ishlab chiqaruvchi zamonaviy korxonalarni tashkil etish maqsadida sarmoya kiritishlarini ragʻbatlantirishning samarali mexanizmlarini shakllantirishda bevosita ishtirok etish, shuningdek, investitsiyalarni, eng avvalo toʻgʻridan-toʻgʻri xorijiy investitsiyalarni faol jalb qilishga va oʻzaro manfaatli savdoni rivojlantirishga koʻmaklashish; davlat organlari va xoʻjalik yurituvchi subyektlarning xorijiy kompaniyalar, banklar, investitsiya va boshqa tuzilmalar, xalqaro moliya institutlari va xorijiy hukumat moliya tashkilotlari bilan oʻzaro manfaatli hamkorligini taʼminlash; investitsiyalarni jalb qilish va investorlarning, shu jumladan xorijiy investorlarning faolligiga toʻsqinlik qiluvchi asosiy omillarni aniqlash va tahlil qilish, respublikada qulay ishbilarmonlik va investitsiya muhiti saqlab turishni taʼminlanish; davlat organlari, Oʻzbekiston Respublikasida faoliyat yurituvchi xalqaro moliya institutlari va xorijiy hukumat moliya tashkilotlari, xorijiy kompaniyalar, banklar, investitsiyaviy va boshqa tuzilmalarning hamkorlikdagi saʼy-harakatlari bilan investitsiya jarayonlariga toʻsqinlik qiluvchi omillarni bartaraf etishga qaratilgan samarali takliflarni ishlab chiqish; eksportni qoʻllab-quvvatlash mexanizmlarini takomillashtirishga, savdo infratuzilmasini, elektron tijorat tizimini izchil rivojlantirishga, mahalliy tovarlar va xizmatlarni tashqi bozorlarga olib chiqish uchun qulay sharoitlar yaratishga, samarali transport yoʻlaklari, zamonaviy logistika zanjirini shakllantirishga koʻmaklashish; mahsulot sifatini boshqarishning zamonaviy tizimlarini shakllantirish va ulardan foydalanish, mahalliy mahsulotlarning xalqaro standartlar va texnik reglamentlarga muvofiqligini taʼminlashning bosqichma-bosqich choralarini koʻrish, ularning raqobatbardoshligini oshirish, ilgʻor axborot-kommunikatsiya texnologiyalaridan foydalanishni qoʻllab-quvvatlash choralarini amalga oshirish jarayonlariga ijobiy xorijiy tajribani joriy etish; Oʻzbekiston Respublikasida investitsiyaviy faoliyatini tartibga solish sohasidagi huquqiy bazani yanada takomillashtirish boʻyicha takliflar va tavsiyalar tayyorlash; Oʻzbekiston Respublikasining xalqaro imijini, xalqaro reyting va indekslardagi oʻrnini yaxshilash boʻyicha ustuvor yoʻnalishlarni aniqlash va samarali chora-tadbirlarni ishlab chiqish. 8. Kengash faoliyatini tashkil etish ushbu Nizomning 1-ilovasiga muvofiq sxema boʻyicha amalga oshiriladi. 9. Kengash faoliyati quyidagi tuzilmalar doirasida amalga oshiriladi: yalpi majlis — Kengashning asosiy boshqaruv organi; oraliq majlis — Kengashning yordamchi boshqaruv organi; ijroiya qoʻmitasi — Kengashning ijro organi; ishchi guruhlar — Kengash faoliyatini qoʻllab-quvvatlash uchun maslahatlar va tavsiyalar ishlab chiqish boʻyicha asosiy tuzilma; Kotibiyat — Kengashning ishchi organi. 10. Kengash ishida ishtirok etish uchun yuridik yoki jismoniy shaxs ushbu Nizomning 11-bandida koʻzda tutilgan asosiy (texnik) mezonlarning kamida bitta va 12-bandida koʻrsatilgan qoʻshimcha (sifat) mezonlarning kamida ikkitasiga mos kelishi shart. 11. Asosiy (texnik) talablardan birini qondirish uchun: a) yuridik shaxs: xorijiy korxona; 30 foizdan koʻp xorijiy sarmoyaga ega qoʻshma korxona; xorijiy korxonaning Oʻzbekiston Respublikasidagi vakolatxonasi yoki shuʼbasi; Oʻzbekiston Respublikasi hududida asosan chet el investorlariga konsalting xizmatlarini koʻrsatuvchi, xodimlar soni 15 tadan kam boʻlmagan korxona; oʻz faoliyati orqali xalqaro iqtisodiy hamkorlikni rivojlantirishga hissa qoʻshadigan va Kengashning maqsadlarini qabul qiladigan XMI/XHMT, xorijiy birlashma, vakolatxona yoki oʻquv muassasasi boʻlishi lozim; b) jismoniy shaxs (jamoat arbobi, olim, diplomat va boshqalar) toʻgʻridan-toʻgʻri xorijiy investitsiyalar oqimini koʻpaytirish va umuman mamlakatni rivojlantirish uchun qulay shart-sharoitlar yaratishda muhim hissa qoʻshishi mumkin. 12. Qoʻshimcha (sifat) talablarni qondirish uchun yuridik yoki jismoniy shaxs: katta tajriba va yuqori tadbirkorlik mavqeyiga ega boʻlishi; Oʻzbekiston Respublikasining iqtisodiy va ijtimoiy rivojlanishi uchun muhim boʻlgan faoliyatni amalga oshirishi; faol investitsiya faoliyatini, shu jumladan Oʻzbekiston Respublikasi hududida olib borishi va faoliyatini strategik kengaytirishga tayyor boʻlishi; Oʻzbekiston Respublikasining ijobiy investitsiya imijini chet elda targʻib qilishda faol ishtirok etishi; Kengash ishchi guruhi faoliyatida faol ishtirok etishi lozim. 13. Kengash ishtirokchilari, Oʻzbekiston Respublikasi davlat organlari va tashkilotlari hamda xalqaro moliya institutlari xodimlaridan tashqari ushbu Nizomning 2-ilovasiga muvofiq Kengash ijroiya qoʻmitasiga ariza taqdim etishlari shart. Arizalar Ijroiya qoʻmitasining har bir ishtirokchisiga alohida yuborilishi kerak. Arizalar 15 kalendar kuni ichida koʻrib chiqiladi. 14. Berilgan arizalar asosida Kengash ijroiya qoʻmitasi Kengash tarkibiga kiritish uchun nomzodlarning dastlabki roʻyxatini shakllantiradi va Kengash Raisiga koʻrib chiqish uchun taqdim etadi. Berilgan arizalar asosida Kengashning potensial ishtirokchilarini tanlashda Kengash ijroiya qoʻmitasi keng vakillik tamoyiliga amal qiladiki, bunda har bir strategik soha va investitsiyalar kelib chiqqan mamlakat bir yoki bir nechta ishtirokchi vakil orqali aks ettirilishi taʼminlanadi. Kengash ishida qatnashuvchilar oʻz kompaniyalari yoki shaxsiy manfaatlarini emas, balki butun soha va investorlarning keng hamjamiyati manfaatlarini hisobga olishlari kerak. 15. Kengash ishtirokchilarining yakuniy tarkibi Kengash ijroiya qoʻmitasining taqdimnomasiga binoan Kengash Raisi tomonidan tasdiqlanadi. 16. Kengashning birinchi yalpi yoki oraliq majlisidan ikki yil oʻtgach, Kengash ijroiya qoʻmitasi yangi aʼzolarni kiritish zarurati, shuningdek, mavjud ishtirokchilarning faoliyati natijalari va ularning Kengash ishi samaradorligiga qoʻshgan hissasini inobatga olgan holda, har ikki yilda bir marta Kengash ishtirokchilarining rotatsiya sxemasini tasdiqlash uchun Kengash Raisiga taqdim etishi mumkin. Kengashning xorijiy ishtirokchilari Kengash ijroiya qoʻmitasiga va Kengash Kotibiyatiga yozma xabar berish orqali Kengash tarkibidan chiqishlari mumkin. 17. Kengashning yalpi va oraliq majlislariga Kengash ishtirokchilari hisoblanmaydigan davlat organlari va tashkilotlari, mahalliy kompaniyalar va biznes uyushmalar, XMI/XHMT, xorijiy kompaniyalar, banklar, biznes uyushmalar va boshqa tuzilmalarning vakillari taklif etilishi mumkin. 18. Kengashning yalpi va oraliq majlislari natijalari qabul qilingan qarorlar va tavsiyalar roʻyxatini oʻz ichiga olgan bayonnomalar shaklida rasmiylashtiriladi. 19. Kengash Raisi raislik qiladigan Kengashning yalpi majlisi yilida bir marta oʻtkaziladi. 20. Kengashning oraliq majlislari har yili kamida ikki marta, Oʻzbekiston Respublikasi investitsiyalar, sanoat va savdo vaziri boshchiligida Kengashning yalpi majlisi oʻrtasida oʻtkaziladi. 21. Kengashning yalpi va oraliq majlislarida Kengash ishtirokchilari Kengash Kotibiyati tomonidan Kengash ishtirokchilarining takliflari asosida tayyorlangan kun tartibidagi masalalarni muhokama qiladilar. Har bir yalpi va oraliq majlisda oldingi majlis qarorlarining bajarilishi natijalarini koʻrib chiqish majburiy hisoblanadi. Tegishli majlisdan oldin kun tartibi Kengash ijroiya qoʻmitasi va tegishli majlis raisi bilan kelishiladi. 22. Kun tartibidagi masalalar tegishli huquqiy yoki iqtisodiy tahlil (tadqiqotlar, baholar), shuningdek, islohotlar konsepsiyalari yoki normativ-huquqiy hujjatlar loyihalari koʻrinishidagi qarorlar (tavsiyalar) bilan birga shakllantiriladi. 23. Kengashning oraliq majlisi Kengashning yalpi majlisi bilan bir qatorda mustaqil ravishda qarorlar qabul qilish vakolatlariga ega, shu bilan birga yalpi majlislar ishida ustuvor strategik masalalar koʻrib chiqiladi, mazkur jarayonda Kengash ishtirokchilari boʻlgan investorlarning dunyo (global) miqyosidagi vakillarining ishtiroki foydali boʻladi. 24. Kengashning ijroiya qoʻmitasi: Kengash Kotibiyati va Raisi oʻrtasidagi, shu jumladan Kengashning yalpi va oraliq majlislari orasida asosiy bogʻlovchi boʻgʻin hisoblanadi; Kengash ishini umumiy muvofiqlashtiradi va tashkiliy-amaliy tomondan qoʻllab-quvvatlaydi; Kotibiyat ishini yoʻnaltiradi, Kotibiyat va Kengash ishtirokchilari oʻrtasidagi oʻzaro munosabatlarni tartibga solishda yordam beradi; Kengash Raisi koʻrib chiqishi uchun Kengash ishtirokchilari tarkibi boʻyicha takliflarni ishlab chiqadi va mazkur ishtirokchilarning ushbu Nizomning 11- va 12-bandlarida koʻrsatilgan mezonlarga muvofiqligi toʻgʻrisida fikr bildiradi. 25. Kengashning ijroiya qoʻmitasi tarkibiga quyidagilar kiradi: Oʻzbekiston Respublikasi investitsiyalar, sanoat va savdo vaziri (vazir boʻlmagan taqdirda, Oʻzbekiston Respublikasi investitsiyalar, sanoat va savdo vazirining toʻgʻridan-toʻgʻri xorijiy investitsiyalarni jalb qilish masalalariga masʼul birinchi oʻrinbosari) — Kengashning ijroiya qoʻmitasi rahbari; xalqaro moliya institutlarining Oʻzbekiston Respublikasidagi vakolatxonasi rahbari; Kengash Kotibiyatining rahbari. 26. Kengashning ijroiya qoʻmitasi oʻz faoliyati davomida qaror qabul qilish jarayonida kelishuvga (konsensus) erishishga harakat qilishi lozim. 27. Kengash ishtirokchilari tomonidan yalpi va oraliq majlislarga taqdim etilgan masalalar boʻyicha oʻrganish va tadqiqotlar oʻtkazish, tahliliy materiallar, taklif va tavsiyalar tayyorlash, fikr va baholarni umumlashtirish, shuningdek, Kengashning boshqa vazifalarini amalga oshirish uchun uning huzurida ishchi guruhlar tashkil etiladi. 28. Kengashning ishchi guruhlari tarkibiga Oʻzbekiston Respublikasi davlat organlari va tashkilotlari, mahalliy kompaniyalar va biznes uyushmalari, XMI/XHMT, xorijiy kompaniyalar, banklar, biznes uyushmalari va boshqa tuzilmalar vakillari kiradi. Har bir ishchi guruh tarkibiga Kengash Kotibiyatining bitta xodimi kiradi, ular ekspert yordamidan tashqari tegishli ishchi guruh faoliyatini tashkiliy va amaliy qoʻllab-quvvatlaydi. Kengash ishchi guruhlarining tarkibi Kengash ishtirokchilarining takliflari asosida tuziladi va Kengash ijroiya qoʻmitasi tomonidan tasdiqlanadi. 29. Kengash Kotibiyati xalqaro moliya institutlari va investorlar ishtirokidagi yuridik shaxs — nodavlat notijorat tashkilot sifatida tashkil etiladi va qonunchilik hujjatlarida belgilangan tartibda tasdiqlangan nizomga muvofiq faoliyat yuritadi. Kengash Kotibiyatining shtatlar jadvali Kengash ijroiya qoʻmitasi bilan kelishilgan holda shakllantiriladi. 30. Kengash Kotibiyati rahbari Kengash ijroiya qoʻmitasi bilan kelishilgan holda lavozimga tayinlanadi. 31. Kengash Kotibiyatining faoliyati aʼzolik badallari, xalqaro moliya institutlari va boshqa tashkilotlardan tushadigan homiylik va moliyaviy yordam mablagʻlari, shuningdek, qonunchilik hujjatlarida taqiqlanmagan boshqa manbalar hisobidan moliyalashtiriladi. 32. Zarur boʻlganda, Oʻzbekiston Respublikasi investitsiyalar, sanoat va savdo vaziri Oʻzbekiston Respublikasi Investitsiyalar, sanoat va savdo vazirligining Rivojlanish va moddiy ragʻbatlantirish jamgʻarmasi mablagʻlari hamda qonun hujjatlarida taqiqlanmagan boshqa manbalar hisobidan Kotibiyatga yuklatilgan vazifalarni bajarish uchun qoʻshimcha mutaxassislar jalb etish huquqiga ega. 33. Kengash Kotibiyati quyidagi vazifalarni amalga oshiradi: Kengash faoliyati doirasidagi ustuvor masalalarni aniqlash va hal qilish uchun doimiy ravishda Kengash ishtirokchilari va investorlarning keng doirasi, ayniqsa chet el investorlari bilan muntazam maslahatlashadi; Kengashning yalpi va oraliq majlislari, ishchi guruhlari va Kengashning boshqa tadbirlari ishini tashkillashtiradi va zarur boʻlganda Kengashning ijroiya qoʻmitasini oldindan xabardor qilgan holda, Kengash faoliyatida ishtirok etish uchun uchinchi tomonlarni taklif qiladi; Kengash ijroiya qoʻmitasi bilan hamkorlikda va Kengash ishtirokchilari, shuningdek, investorlarning keng jamiyati tomonidan taqdim etilgan takliflar asosida Kengash ishtirokchilariga Kengashning navbatdagi yalpi yoki oraliq majlisi kun tartibini tasdiqlash uchun taklif qiladi, shuningdek, Kengash ishtirokchilari va majlislarda ishtirok etadigan boshqa shaxslarga kun tartibidagi masalalar boʻyicha materiallarni Kengashning tegishli yalpi yoki oraliq majlisidan kamida 10 kun oldin joʻnatadi; Kengash ijroiya qoʻmitasi bilan hamkorlikda Kengash ishchi guruhlarini shakllantirilishi va ularning faoliyat yuritishiga koʻmaklashadi, Kengashning yalpi yoki oraliq majlislarida muhokama qilish uchun taqdim etilishi lozim boʻlgan masalalar va tavsiyalar toʻliq ishlab chiqilishini taʼminlash uchun tegishli tadqiqotlar, baholar va sharhlar oʻtkazadi; Investitsiyalar, sanoat va savdo vazirligi bilan birgalikda Kengashning Oʻzbekiston Respublikasining tegishli davlat organlari va tashkilotlari bilan bogʻliq faoliyatini muvofiqlashtiradi, shuningdek, Kengash majlislarida muhokama qilinadigan masalalar boʻyicha mahalliy va xorijiy kompaniyalar vakillari bilan maslahatlashuvlar tashkil etadi; Kengash Kotibiyatiga taqdim etilgan ayrim qonunchilik va boshqa normativ-huquqiy tashabbuslarni muhokama qilish va tahlil qilishda koʻmaklashadi, Kengashning keyingi majlislari kun tartibi uchun olingan tegishli takliflar toʻgʻrisida Kengashga maʼlumot kiritadi; Kengashning nufuzini oshirish maqsadida keng ishbilarmon doiralar, mahalliy va xorijiy hamkorlar bilan Kengashning oʻzaro hamkorligiga koʻmaklashadi; Kengashning tegishli yalpi yoki oraliq majlislari bayonlarini tayyorlaydi va ular oʻtkazilganidan soʻng 5 kun muddat ichida tasdiqlash uchun Kengash ishtirokchilariga yuboradi; Investitsiyalar, sanoat va savdo vazirligi bilan birgalikda har oyda Kengashning yalpi yoki oraliq majlislarida qabul qilingan qarorlar (tavsiyalar) ning bajarilishini monitoring qiladi va Kengash ishtirokchilarini, shuningdek boshqa manfaatdor tomonlarni qarorlarni (tavsiyalarni) bajarishda erishilgan natijalar toʻgʻrisida xabardor qiladi; Kengashning faoliyati toʻgʻrisida jamoatchilikni, shu jumladan Kengashning yalpi yoki oraliq majlislari kun tartibi va bayonnomalari, shuningdek, Kengash faoliyati toʻgʻrisidagi boshqa materiallarni Investitsiya portali va boshqa maydonchalarga joylashtirish orqali xabardor qiladi; Oʻzbekiston Respublikasida faoliyat yuritayotgan biznes hamjamiyati, biznes uyushmalari, donorlar, xalqaro tashkilotlar va xorijiy hukumatlar va boshqa milliy yoki xalqaro tashkilotlar vakillari bilan faol aloqalarni yoʻlga qoʻyadi; xorijiy investorlarning boshqa institutlari (kengashlari) bilan hamkorlik qiladi, ilgʻor xalqaro tajribalar bilan almashadi; Oʻzbekiston Respublikasida investitsiya muhitini yaxshilash sohasida olib borilayotgan islohotlar va oʻzgarishlar toʻgʻrisida davriy nashrlarni ishlab chiqadi va tarqatadi; Kengash faoliyatini samarali tashkil etish maqsadida boshqa funksiyalarni amalga oshiradi. 34. Kengashni tugatish Kengash Raisining qarori bilan amalga oshiriladi. BosqichlarSubyektlarChora-tadbirlarMuddatlar 1-bosqichJismoniy va yuridik shaxslarKengash ishtirokchilari tarkibiga kirish uchun Kengash ijroiya qoʻmitasi ariza berish.- 2- bosqichKengashning ijroiya qoʻmitasi1. Kengash ishtirokchilari tarkibiga kirish uchun berilgan arizalarni koʻrib chiqish.2. Kengash tarkibiga kiritish uchun nomzodlar roʻyxatini shakllantirish.3. Kengash tarkibiga kiritish uchun nomzodlar roʻyxatini Kengash Raisiga tasdiqlash uchun taqdim etish. 15 kun 3- bosqichKengash RaisiKengash ishtirokchilari roʻyxatini tasdiqlash.Taqdim etilganidan soʻng 4- bosqichKengash ishtirokchilariKengash vakolatiga kiradigan masalalar boʻyicha takliflar kiritish.Doimiy 5- bosqichKengash Kotibiyati1. Kengash ishtirokchilarining takliflarini toʻplash, umumlashtirish va tizimlashtirish.2. Kengash ishchi guruhlarini shakllantirish va ularning ishini tashkil etish.Kengash majlislarining oraliq davrida 6- bosqichIshchi guruhlar Tadqiqotlar oʻtkazish, sharhlar va baholashlarni, shuningdek, takliflar va tavsiyalarni tayyorlash.Kengash majlislarining oraliq davrida 7- bosqichKengash Kotibiyati1. Kengashning navbatdagi yalpi yoki oraliq majlislari kun tartibini shakllantirish.2. Kengashning navbatdagi yalpi yoki oraliq majlislariga materiallar tayyorlash.3. Kengashning navbatdagi yalpi yoki oraliq majlislarining muddatlari va kun tartibi hamda yakuniy materiallarni Kengashning ijroiya qoʻmitasi bilan kelishish.4. Kengash ishtirokchilariga Kengashning navbatdagi yalpi yoki oraliq majlislariga taklifnomalar, kun tartiblari va yakuniy materiallarni yuborish. Kengash majlisidan 10 kun avval 8-bosqichKengash Kotibiyati, Kengashning ijroiya qoʻmitasiKengashning navbatdagi yalpiyoki oraliq majlislariga tayyorgarlik koʻrish va oʻtkazish bilan bogʻliq tashkiliy-texnik masalalarni hal etish.Belgilangan muddatda 9-bosqichKengash Raisi, Kengash ishtirokchilari, Kengashning ijroiya qoʻmitasi, Kengash Kotibiyati1. Kengashning yalpi va oraliq majlislarini oʻtkazish.2. Oldingi majlis natijalariga koʻra, Kengash tomonidan qabul qilingan qarorlar (tavsiyalar) ijrosining bugungi holati va erishilgan amaliy natijalarini koʻrib chiqish.3. Kun tartibidagi masalalarni muhokama qilish.4. Kun tartibidagi masalalar boʻyicha tavsiya va takliflar ishlab chiqish.1 yilda 1-marta — yalpi majlis1 yilda kamida 2-marta — oraliq majlis 10-bosqichKengash Kotibiyati1. Kengashning navbatdagi yalpi yoki oraliq majlisi natijalari boʻyicha bayonnoma loyihasini tayyorlash. 2. Kengashning navbatdagi yalpi yoki oraliq majlisining yakuniy bayonnomasini Kengash ishtirokchilari bilan kelishish.3. Kengashning navbatdagi yalpi yoki oraliq majlisi natijalari boʻyicha bayonnoma tasdiqlanishini taʼminlash.4. Bayonnomani Kengash ishtirokchilari va Oʻzbekiston Respublikasi davlat organlariga ijro uchun yuborish.5 kun ichida 11-bosqichOʻzbekiston Respublikasining davlat organlariKengashning bayonnoma qarorlari (tavsiyalari) ijrosini taʼminlash hamda tegishli maʼlumotlarni Kengash Kotibiyatiga taqdim etish.Har oy 12-bosqichInvestitsiyalar, sanoat va savdo vazirligi, Kengash KotibiyatiKengashning yalpi va oraliq majlislarida qabul qilingan qarorlar (tavsiyalar) ijrosini tizimli monitoring qilish. Har oy